ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂREA
Nr.  45  din  26.09.2025 
           privind asocierea comunelor Blândești si Conceşti, în cadrul Asociației API Consult     

         Botoşani, în vederea organizării şi exercitării în comun a activităţii financiare
Consiliul Local al comunei Blândeşti; judeţul Botoşani, întrunit în şedinţa   din data de
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului; raportul nr. 3319/2025 ;
Văzând adresa nr. 147/2025 a comunei Conceşti prin care ne informează că la nivelul comunei Concești este necesară ȋntocmirea situațiilor financiare de către personal autorizat, iar în cadrul institutiei există un singur post cu personal calificat pentru exercitarea acestei activități în cadrul Compartimentului contabilitate, taxe și impozite și achiziții publice; Hotărârea Consiliului Local nr. 10 din 25.02.2025 privind aderarea comunei Blândeşti la Asociația API Consult Botoşani; Statutul şi Actul Constitutiv al Asociaţiei API Consult Botoşani;
Constatând că scopul Asociaţiei API Consult Botoşani este de a organiza pe principii de eficienţă, eficacitate şi economicitate, în baza unui Acord de cooperare cu entităţile publice membre, activităţi  stabilite prin lege ca atribuţii ale autorităţilor administraţiilor publice locale, în speță financiară;

Cunoscut fiind faptul că autoritățile administrației publice locale reprezintă unul dintre principalele fundamente ale oricărui regim democratic;

Ţinând seama de faptul că obținerea eficienței şi eficacității serviciilor publice reprezintă o condiție esențială a managementului fiecărei entități publice, în acest caz, entitate publică fiind comuna, în calitatea acesteia de persoană juridică de drept public şi respectiv de instituție publică locală,

Apreciind oportunitatea unei cooperări între comune pentru asigurarea serviciilor și activităţilor financiare, respectând în acelaşi timp independența şi funcțiile specifice fiecăreia dintre acestea,

Urmărind facilitarea asigurării, organizării şi exercitării în comun a activităţii financiare, pentru mai multe comune, în temeiul unui acord de cooperare, prin relații profesionale bazate pe criterii de legalitate, economicitate, eficacitate, eficiență şi colaborare pentru realizarea obiectivelor specifice acestei activități,

rapoartele  comisiilor de specialitate ale Consiliului Local al comunei Blândeşti; 
În baza art. 129, alin. (2), lit. „e” și alin (9) lit. „a” din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE
Art. 1. Se aprobă asocierea comunelor Blândești si Conceşti, în cadrul Asociaţiei API Consult Botoşani în vederea participării în comun la exercitarea activităţii financiare.
Art. 2. Se aprobă modelul cadru al Acordului de cooperare şi totodată obligaţiile financiare pentru susţinerea exercitării activităţii financiare din cadrul Asociaţiei API Consult Botoşani, conform Anexei la prezenta hotărâre.
Art. 3. În cadrul Asociaţiei API Consult Botoşani, comuna Blândeşti, în calitate de entitate publică membră/asociată  este reprezentată de către primar.
Art. 4. Toate celelalte prevederi contrare celor adoptate prin prezenta, cuprinse în alte Hotărâri ale Consiliului Local se abrogă.
Art. 5. De ducerea la îndeplinire a prevederilor prezentei hotărâri, răspunde primarul comunei Blândeşti, în calitate de ordonator principal de credite.
Preşedinte de şedinţă

